Il-ġurnalista Daphne Caruana Galizia kellha tinqatel bi sparatura b'AK-47 lura fl-2015, qal Vince Muscat nhar it-Tlieta fil-Qorti. Il-Koħħu jgħid li ma qatlux lil Daphne fl-2015 għax ma tħallsux Muscat, magħruf bħala l-Koħħu, kien kontro-eżaminat waqt il-proċeduri kontra l-aħwa ko-akkużati Degiorgio – Alfred (il-Fulu) u George (iċ-Ċiniż). Wara ftehim u negozjar tat-talba, Muscat ammetta li hu ħati għall-akkużi għar-rwol tiegħu fil-qtil, u ġie kkundannat għal 15-il sena ħabs. Filmat: Vince Muscat jingħata sentenza ta' 15-il sena ħabs Fi Frar, Newsbook.com.mt kien diġà żvela li Muscat kien semma jew kien se jsemmi politiku b'rabta mal-qtil ta' Caruana Galizia. Din il-kamra tal-aħbarijiet kienet żvelat li diġà kien hemm komplott fl-2015 li kien differenti minn dak li eventwalment qatel lil Caruana Galizia. It-Tlieta, Muscat kien kontro-eżaminat mill-avukat Dr Jason Azzopardi. Matul il-kontro-eżami, ix-xhud tkellem dwar pjan ta' qtil li ġie abortit u li jmur lura għall-2015. Ix-xhud fakkar li fl-2014 jew fl-2015, kien il-Marsa fejn George Degiorgio li kien ma' David Gatt. Muscat qal li Degiorgio talbu biex iwaqqfu fejn ir-roundabout ta' Portomaso għax kellu jitkellem mal-ministru ta' dak iż-żmien, Chris Cardona. Rapport tat-Times jikkonferma dak li żvela Newsbook "Hu [George] qalli 'se niltaqa' ma' Chris Cardona minħabba Daphne'. Talabni biex nieħdu Portomaso, inħallih fejn ir-roundabout u mbagħad sieħbu jiġbru aktar tard," qal Muscat fil-qorti. Jamie Vella li kellu razzett il-Bidnija kien wera lill-irġiel fejn kienet toqgħod Daphne Caruana Galiza. Vella li ġie arrestat riċentement, qed jiffaċċja akkużi separati għall-involviment tiegħu fil-qtil ta' Daphne Caruana Galizia kif ukoll fil-qtil tal-2015 tal-avukat Carmel Chircop. Vella hu soċju tal-aħwa Adrian u Robert Agius magħrufa bħala Ta' Maksar. Ix-xhud qal lill-qorti li huma wkoll żammew l-għassa lil Caruana Galizia barra mid-dar tagħha. David Gatt kien qalilhom li l-ġurnalista taħdem il-Malta Independent, bix-xhud jgħid li huma żammew għajnejhom ukoll fuq l-uffiċini f'Ta' Ġiorni fejn kienu raw il-vettura tagħha. Muscat qal li l-prezz miftiehem għall-qtil kien ta' €150,000 b'depożitu ta' € 50,000, li, iżda, qatt ma ġie riċevut. Il-pjan b'hekk ma sarx. Il-pjan kien li George Degiorgio u Jamie Vella jwaqqfu lil Caruana Galizia ħdejn darha u jisparawla b'AK-47. L-arma nġiebet minn barra. Ix-xhud qal ukoll lill-qorti li George kiseb in-numru ta' Galizia mingħand David Gatt u kien se jibgħatilha messaġġi. Darba l-ġurnalista ikkonfrontatu. Meta Muscat ta x-xhieda tiegħu l-ġimgħa li għaddiet, hu qal lill-Qorti li Cardona kien se jagħti l-informazzjoni lil Alfred Degiorgio. "Alfred Degiorgio qalli li Cardona tah informazzjoni dwar ir-raids" – Il-Koħħu Skond Muscat, Cardona kien qal lil Degiorgio dwar fejn tinsab Caruana Galizia. Wara l-qtil, Muscat qal li Degiorgio kien se jikseb informazzjoni mingħand Cardona li jibgħat messaġġ lil avukat ta' profil għoli, li min-naħa tiegħu jikseb l-informazzjoni mingħand id-Deputat Kummissarju ta' dak iż-żmien, Silvio Valletta. Fl-2015, Caruana Galizia kienet kitbet kif Cardona tkeċċa mid-dar matrimonjali tiegħu mat-tieni mara tiegħu. Il-ġurnalista kitbet li l-ministru ta' dak iż-żmien kien qed joqgħod b'kera b'xejn f'Portomaso f'appartament misluf mingħand Silvan Fenech – il-kuġin ta' Yorgen Fenech. Muscat sar jaf lil Cardona fl-2010 meta dan tal-aħħar irrappreżentah fil-każ tas-serqa tal-HSBC. Chris Cardona ċaħad l-involviment tiegħu fil-qtil. Chris Cardona jibqa' jiċħad li kien involut fl-assassinju ta' Daphne Madankollu, Muscat qal dawn l-allegazzjonijiet taħt ġurament. Il-ftehim tat-talba tiegħu li rriżultat f'sentenza mnaqqsa jipprevedi li Muscat jgħid il-verità u li jirritorna d-dħul mid-delitti li wettaq. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6051b89c970af_rand.td-a-rec-img{text-align:left}.td_uid_3_6051b89c970af_rand.td-a-rec-img img{margin:0 auto 0 0}